Formada a Barcelona, València, París i Itàlia, he estat guardonada amb importants premis en diversos concursos a Espanya i Itàlia.
El meu extens repertori, que va del barroc al contemporani, inclou els gèneres Òpera, Oratori i Lied.
Participo en els més importants cicles de concerts, festivals i produccions operístiques a Itàlia, Rússia, Holanda, Alemanya, França, Mònaco, Japó, Grècia, Colòmbia, República Txeca, Andorra i Espanya, incloent destacades actuacions en els principals auditoris i teatres, al costat dels més reconeguts directors d'orquestra i cantants.
Des del 1992 formo duo de concert amb Vladislav Bronevetzky, portant a terme, des de llavors, una substancial activitat concertística que ens ha portat a oferir recitals per tot el món.
Juntament amb Bronevetzky som fundadors del Festival Internacional de Música Clàssica de Sant Fruitós de Bages, del qual en soc directora artística i també, actualment, presidenta.
Soc Coordinadora de Cant, com també professora de Cant i Lied, a l'Escola Superior de Música de Catalunya (ESMuC) i en diverses master-class per tot el món.
A casa he rebut el Premi Jove Cambra de Manresa-Bagencs 1997, el Premi Bages de Cultura 2011 otorgat per Òmnium Cultural i el Premi Regió 7 Cultura 2017.
Gosaria dir que la meva activitat professional forma part de la meva vida d'una manera indissociable.
Tinc la sort que la meva activitat professional és la meva vocació i, per tant, vida i professió van de la mà.
Sempre penso que la crisi més gran que patim és la crisi de valors.
Caldria recuperar el respecte i valorar l'esforç, la força de voluntat, el perseverar.
A la gent jove, ajudem-los a tenir pensament crític i entusiasme i implicació en tot allò que els il·lusioni.
En aquesta crisi ens han volgut fer creure que la Cultura és només un entreteniment o bé un luxe.
La Cultura no és cap luxe, és un bé preferent!
La Cultura no és una activitat del temps lliure; és el que ens fa lliures tot el temps!
Al marge de la poderosíssima indústria de l'entreteniment, contrastem el sentit emancipador, el sentit de creixement personal i la llibertat que ens proporciona la Cultura, el poder llegir de manera més penetrant els secrets de la vida mateixa.
Només la sensibilitat i el pensament crític (la reflexió crítica i l'art de pensar per nosaltres mateixos) ens permeten viure una vida lliure, una vida de pensament generós i obert.
Com deia Gandhi: "Cuida els teus valors, que siguin positius, perquè es convertiran en el teu destí".
Sense cap mena de dubte, per aconseguir un país més avançat, la Cultura i l'Educació han de ser el fonament de la seva societat.
Hi ha diverses situacions o moments vitals que han estat trascendents, però podria destacar-ne tres: la mort del meu pare, el naixement del meu fill i el dia que em van diagnosticar un càncer de mama que, sortosament, he pogut superar.
Poder seguir gaudint de la meva feina, fer arribar la música clàssica al màxim de persones, de manera que aquesta els pugui inspirar nous horitzons i els sigui aliment per a l'ànima, i poder ajudar les noves generacions d'artistes.
La celebració del 25è aniversari del Festival de Clàssica de Sant Fruitós de Bages.
Amb un territori en el qual, per poder tirar endavant qualsevol projecte cultural, cal remar contracorrent.
Segurament Montserrat, per l'emblema que representa en molts sentits, i el monestir de Sant Benet de Bages, un espai històric deliciós que no valorem suficientment perquè el tenim molt a prop.
Gaudir de la meva família i amics i compartir temps amb ells.
Assaborir la tranquil·litat i el descans.
Dels diaris només m'interessa la secció de Cultura.
I un xic de xarxes socials per estar connectada amb el món.
El diàleg és essencial en qualsevol context.
La comunicació és també l'essència de la Música.
Els intèrprets transmetem, comuniquem.
Aquesta és la nostra missió entre el compositor i el públic.
I més Cultura i més Música Clàssica!